

**МИНИСТАРСТВО ТУРИЗМА И ОМЛАДИНЕ**

# СЕКТОР ТУРИСТИЧКЕ ИНСПЕКЦИЈЕ

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ГОДИШЊИ ИЗВЕШТАЈ О РАДУ ТУРИСТИЧКЕ ИНСПЕКЦИЈЕ**

**ЗА 2022. ГОДИНУ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Београд, фебруар 2023. године**

**ГОДИШЊИ ИЗВЕШТАЈ О РАДУ ТУРИСТИЧКЕ ИНСПЕКЦИЈЕ**

**ЗА 2022. ГОДИНУ**

**I УВОД**

Сектор туристичке инспекције Министарства туризма и омладине врши инспекцијски надзор законитог пословања привредних субјеката (правних и физичких лица) у области туризма и угоститељства у Републици Србији.

Поред планираних редовних контрола, туристички инспектори приоритетно врше и контроле на основу представки грађана, незадовољних корисника услуга у туризму и угоститељству.

Годишњи извештај о раду туристичких инспектора у 2022. години припремљен је на основу:

* података из специјализованог софтвера Сектора туристичке инспекције и система е-инспектор;
* извештаја начелника Одељења туристичке инспекције;
* посебно вођене евиденције превентивног деловања;
* извештаја јединица локалних самоуправа о преузетим повереним пословима инспекцијског надзора.

**II ПОДАЦИ И ИНФОРМАЦИЈЕ О РАДУ СЕКТОРА ТУРИСТИЧКЕ ИНСПЕКЦИЈЕ У 2022. ГОДИНИ**

1. **ПРЕВЕНТИВНО ДЕЛОВАЊЕ ИНСПЕКЦИЈЕ**

А) ИНФОРМАЦИЈЕ НА ИНТЕРНЕТ ПОРТАЛУ

Надзираним субјектима на Интернет порталу Министарства трговине, туризма телекомуникација, на страници <https://mto.gov.rs/tekst/630/sektor-turisticke-inspekcije.php> доступни су:

* информације о Сектору туристичке инспекције
* контролне листе;
* саопштење надзираним субјектима, у којим случајевима и због чега их неће у писаном облику обавештавати о инспекцијском надзору;
* информација о начину подношења захтева за доношење потврђујућег решења
* акти о примени прописа;
* План рада Сектора;
* Извештај о раду Сектора
* обавештења, упутства, инструкције о поступку рекламације корисницима услуга у области надзора, за услуге угоститељства и туристичких агенција
* обавештење о одузетим лиценцама за организовање туристичких путовања.

Закони и подзаконкска акта који уређују области из надлежности туристичке инспекције доступни су на следећим страницама: <https://mto.gov.rs/tekst/175/zakoni.php> и <https://mto.gov.rs/tekst/176/podzakonski-akti.php>.

Б) СТРУЧНА, САВЕТОДАВНА ПОМОЋ

Сектор туристичке инспекције је од оснивања службе организовао рад тако да редовно пружа стручну, саветодавну помоћ заинтересованим надзираним субјектима и корисницима услуга у туризму и угоститељству.

Туристичка инспекција је у сваком моменту доступна и посебно ажурно пружа саветодавну помоћ, информације, одговоре - усмено (директно или путем телефона-дежурни телефон) и писаним путем (мејл или пошта) свим надзираним субјектима, корисницима њихових услуга, медијима и другим службама, односно свима који јој се обрате у вези њене надлежности.

Сектор туристичке инспекције је редовно обавештавао јавност преко Службе за односе са јавношћу Министарства и одговарао на питања новинара, а представници Сектора давали су изјаве телевизијским и радијским кућама.

Такође, Сектор туристичке инспекције је обавештавао и кроз контакте са појединачним странкама (најчешће привредним субјектима из области надзора и незадовољним корисницима услуга), било путем телефона, пријемом странке у просторијама Сектора или писаним путем. У извештајном периоду на територији свих одељења било је више од 4000 оваквих контаката.

Туристичка инспекција редовно спроводи дежурство од 0.00 h до 24.00 h на дежурном телефону 011/3139-686 и 064/8933-091 на ком се, поред примања представки грађана које се односе на притужбе на рад субјеката у туризму и угоститељству и евентуално на поступање инспектора, дају и информације о условима за обављање делатности и прописима из надлежности туристичке инспекције које су привредни субјекти дужни да примењују.

Као припрема за израду новог модула за туристичке агенције у Централном информационом систему, одржан је низ радионица са представницима туристичких агенција – будућих корисника система, а по завршетку појединих фаза пројекта и on line обуке за коришћење система на које су позване све туристичке агенције.

У извештајном периоду одржано је више од 50 састанака са привредним коморама, асоцијацијама и удружењима привреде, јавним предузећима и удружењима чија делатност је везана за област надзора.

Руководилац Сектора и начелник Одељења Београд су чланови Радне групе за угоститељство и туризам у Координационој комисији за инспекцијски надзор и активно учествују у свим активностима.

Начелници одељења одржавали су редовне састанке са начелницима округа, на којима се разматрају проблеми у областима надзора (одржана 34 састанaка).

На територији сваког одељења одржавани су састанци (82 у 2022. години) са представницима локалне самоуправе и локалних овлашћених инспектора у вези са повереним пословима.

Представници Сектора су учествовали у реализацији on line радионица Примена Закона о туризму и Закона о угоститељству чији је организатор Стална конференција градова и општина, а које су намењене запосленима у локалној самоуправи који обављају поверене послове по овим законима (категоризација објеката домаће радиности и сеоских туристичких домаћинстава, стручни испит за локалног туристичког водича, послови инспекцијског надзора по Закону о угоститељству).

1. **СЛУЖБЕНЕ САВЕТОДАВНЕ ПОСЕТЕ**

Од 1. јануара до 31. децембра 2022. године туристички инспектори су извршили укупно 1040 службених саветодавних посета (25 по захтеву странке и 1015 по плану).

У 242 службене саветодавне посете достављени су субјектима дописи са препоруком за отклањање незаконитости, које су све у датом року отклоњене.

1. **НИВО УСКЛАЂЕНОСТИ ПОСЛОВАЊА НАДЗИРАНИХ СУБЈЕКАТА**

У периоду од 1. јануара до 31. децембра 2022. године туристички инспектори су у 1.208 надзора применили контролне листе, којом приликом је утврђено да је код 56 надзираног субјекта процењен критичан ризик (5 %), код 34 висок ризик (2 %), код 122 средњи (10 %) , код 27 низак (2 %) и код 969 незнатан ризик (80 %).

1. **БРОЈ ОТКРИВЕНИХ И ОТКЛОЊЕНИХ НЕПРАВИЛНОСТИ**

**У 2022. ГОДИНИ**

**4.1. Број извршених надзора по делатностима**

У периоду од 1. јануара до 31. децембра 2021. године, инспектори Сектора туристичке инспекције извршили су укупно 9.158 контрола, од којих је:

* 8.941 контрола завршена (предузете су прописане мере ) и
* 217 контрола је у току.

Од 8.941 завршених контрола, извршено је:

* 959 контрола делатности туристичких агенција (672 контролe организатора туристичких путовања, 258 контрола посредника у продаји туристичких путовања и 29 контрола туристичких путовања за сопствене потребе);
* 6.959 контрола угоститељске делатности (1.124 контроле угоститељских објеката за смештај и 5.835 контролa угоститељских објеката за исхрану и пиће);
* 1 контролa наутичке делатности;
* 43 контроле услуга туристичких професија;
* 23 контроле услуга изнајмљивања возила;
* 60 контролa услуга скијалишта;
* 67 осталих контрола,
* 204 контролe извршења решења и
* 625 контрола извршења мера наложених записником.

Инспектори су примили укупно 1.131 представку грађана:

* 580 за угоститељство и друге делатности сем туристичких агенција; и
* 551 за туристичке агенције, од чега је:
* 340 основаних пријава и у 124 случаја постигнут је договор те је путницима враћен новац у износу од 5.432.121,00 динара.

**4.2. Утврђене неправилности и предузете мере**

У 2022. години туристички инспектори су у 643 надзора изрекли мере налагања отклањања неправилности записником, а у 51 надзору су донели решења о отклањању неправилности.

Такође, у извештајном периоду је донето 245 решења о привременој забрани обављања делатности.

Поступајући по донетим управним мерама, инспектори су извршили 829 контролних надзора, од чега 204 контроле извршења решења и 625 контрола извршења записником наложених мера. У 4 случаја решења су извршена принудним путем печаћењем. Контроле по осталим наложеним мерама су у току.

Туристички инспектори за поједине неправилности код делатности туристичких агенција, туристичких професија, код контрола издавања рачуна, придржавање истакнутих цена, имају законски основ да доносе само казнене мере.

Усклађивањем са Законом о инспекцијском надзору, чланом 122. став 2. Закона о туризму и чланом 84. став 2. Закона о угоститељству, прописано је да када надзирани субјект отклони записником наложене неправилности на прописан начин, туристички инспектор не подноси захтев за покретање прекршајног поступка или не издаје прекршајни налог, уколико највиши износ запрећене казне не прелази 200.000 динара, односно поступа на начин прописан законом којим се уређује инспекцијски надзор. Како се ово односи на прекршаје који су наведеним законима санкционисани прекршајним налогом, уочено је смањење броја издатих прекршајних налога у односу на период пре усклађивања, те је у 2022. години издато 12 прекршајних налога.

Туристички инспектори су у 2022. години поднели 744 захтева за покретање прекршајног поступка.

У протеклој години поднете су и две кривичне пријаве.

**4.3. Остали показатељи**

На основу предлога који су туристички инспектори поднели у 2022. години, одузето је 18 лиценци за организовање туристичких путовања.

У поступку инспекцијског надзора по представкама грађана које су се односиле на услуге туристичких агенција, постигнута су 124 договора и путницима су враћена уплаћена средства у укупном износу од 5.432.121,00 динара.

Донето је једно потврђујуће решење о законитом пословању по захтеву надзираног субјеката.

1. **БРОЈ УТВРЂЕНИХ НЕРЕГИСТРОВАНИХ СУБЈЕКАТА**

У периоду од 1. јануара до 31. децембра 2022. године туристички инспектори су у надзору утврдили рад 216 нерегистрованох субјеката, и то:

* 140 субјеката без уписа у основни регистар
* 132 у угоститељској делатности;
* 8 у делатности туристичких агенција.
* 31 нерегистровани субјект – физичка лица, која су пружала услуге смештаја у домаћој радиности и сеоским туристичким домаћинствима без прописаног решења о категорији смештаја;
* 1 угоститеља (правно лице/предузетник) без прописаног решења о категорији смештаја.
* 15 правних лица/предузетника који су организовали туристичка путовања без прописане лиценце;
* 7 удружења која нису уписала привредну делатност у основни регистар;
* 13 предузетника који су радили у време регистрованог прекида рада;
* 1 лице које је пружало услуге туристичких професија без положеног стручног испита;
* 7 туристичких агенција посредника који се нису уписали у Регистар туризма;
* 1 привредног субјекта који није регистровао огранак/простор ван седишта за обављање туристичке/угоститељске делатности и нису издавали прописане рачуне.

Против свих нерегистрованих субјеката туристички инспектори су предузели Законом о туризму/Законом о угоститељству и Законом о инспекцијском надзору, прописане мере и у том поступку донели решења којим им налажу да без одлагања у одређеном року покрену одређени поступак (за упис, регистрацију, прибављање решења о категорији, лиценце и др.) и којим им се забрањује да обављају одређену делатност / врше одређену активност и поднели захтеве судијама за покретање прекршајног поступка.

Највећи број нерегистрованих субјеката утврђен је у угоститељству, и то као обављање делатности без уписа у основни регистар, следи пружање услуга смештаја у домаћој радиности од стране физичких лица без решења о категоризацији и обављање послова организовања туристичких путовања без лиценце.

Уочено је и у 2022. години да туристичке агенције које нису превазишле проблеме у пословању изазване пандемијом и донето је и 22 решења о забрани обављања послова организовања туристичких путовања привредним субјектима који су поседовали лиценцу за организовање путовања, али нису обезбедили прописану гаранцију путовања.

Туристички инспектори су донели 7 решења о извршењу и у 4 случаја спровели извршење решења принудним путем, односно печаћењем.

1. **МЕРЕ ПРЕДУЗЕТЕ РАДИ УЈЕДНАЧАВАЊА ПРАКСЕ**

Захваљујући подршци Мисије Делегације ЕУ и Немачке организације за међународну сарадњу, од 30. новембра до 2. децембра 2022. године одржан је семинар Сектора туристичке инспекције. На семинару су обрађене теме које се односе на поступање туристичких инспектора у различитим областима надзора: угоститељски објекти за смештај, домаћа радиност и сеоска туристичка домаћинства, туристичке агенције, као и на посебан поступак према нерегистрованим субјектима у овим областима надзора. Такође, туристички инспектори су упознати и са новим модулима Централног информационог система који су у припреми.

У 2022. години састанци начелника и шефова одсека са помоћником министра, на којима су се разматрали начини поступања инспектора у одређеним проблематичним ситуаацијама и текућа питања, су углавном организовани on line.

И у току 2022. године организоване су обуке за коришћење система е-инспектор.

1. **ОСТВАРЕЊЕ ПЛАНА ИНСПЕКЦИЈСКОГ НАДЗОРА**

У извештајном периоду туристички инспектори су извршили 3.912 редовних надзора, 4.197 ванредних надзора, 3 допунскa, и 829 контролнох надзора (204 контролe извршења решења и 625 контрола извршења записником наложених мера), укупно 8.914 завршених надзора.

Ванредни инспекцијски надзори чине 47 % укупног броја извршених инспекцијских надзора у 2022. години.



Удео ванредних надзора у укупном броју надзора је смањен у односу на 2021. годину, када су ванредни надзори чинили чак 73.3 % од укупног броја извршених надзора, али је и даље релативно висок. На ову чињеницу утицао је велики број непланираних акцијских контрола, очекивано велики број представки на рад туристичких агенција, као и застој у реализацији редовних надзора због организационих тешкоћа изазваних променом министарства

1. **НИВО КООРДИНАЦИЈЕ ИНСПЕКЦИЈСКОГ НАДЗОРА**

Према евиденцији о инспекцијском надзору, инспектори Сектора туристичке инспекције су извршили 165 заједничких инспекцијских надзора, и то са Инспекцијом рада, Санитарном инспекцијом, МУП-ом, као и са овлашћеним локалним инспекторима.

Такође, на захтев Пореске управе, спроведене су две велике акције контроле издавања рачуна у угоститељским објектима и туристичким агенцијама.

1. **МАТЕРИЈАЛНИ, ТЕХНИЧКИ И КАДРОВСКИ РЕСУРСИ**

Сектор туристичке инспекције располаже са:

* 48 аутомобила: 45 старости преко 15 година и 3 аутомобила - година производње 2019.;
* 29 десктоп рачунара: 15 рачунара старости од шест до десет година и 14 рачунара старости од две до четири године;
* 150 лаптоп рачунара: 37 старости преко десет година, 110 лаптопова старости од четири до шест година и 3 лаптопа старости две године;
* 47 штампача старости преко 10 година;
* 58 мултифункцијских уређаја (штампач, скенер, фотокопир): 58 старости од две до седам година;
* 3 фото апарата;
* 31 мобилни телефон: 27 старости две године и 34 старости шест до седам година.

Може се рећи да је ситуација са службеним возилима озбиљна, ако не и критична, јер нема могућности за набавку нових возила, а постојећа је све скупље одржавати, уз мање средстава за ту намену.

У Сектору туристичке инспекције систематизована су 93 радна места - туристички инспектор (без помоћника министра - главног туристичког инспектора),распоређеноје 80 инспектора од којих су седам начелници и шефови одсека (место начелника у Одељењу за координацију, студијско-аналитичке и правне послове је упражњено). Сви руководиоци организационих јединица поред послова везаних за инспекцијски надзор, задужени су и за организовање других стручних послова (едукације инспектора, привредних субјеката и др.) и свих других текућих послова у оквиру Сектора.

У складу са Акционим планом Владе РС за запошљавање инспектора и других службеника у републичким инспекцијама средином 2021. године у Сектору је запослен 21 нови инспектор. Сви новопримљени инспектори су положили стручни испит за рад у државним органима и испит за инспекторе и прошли теоријску и практичну обуку на терену из надлежности туристичке инспекције, те сада пружају пун допринос остваривању резултата Сектора.

Међутим, сваке године се из Сектора пензионише три до пет инспектора: током 2022. године у пензију су отишла четири инспектора, а у 2023. години пет инспектора ће испунити законски услов за одлазак у пензију.

1. **ПРИДРЖАВАЊЕ РОКОВА ПРОПИСАНИХ ЗА ПОСТУПАЊЕ ИНСПЕКЦИЈЕ**

У протеклој години нису створени услови за спровођење активности на територији Републике Србије у смислу спровођења редовних контрола рада инспектора у циљу уједначавања праксе примене прописа. У извештајном периоду је било потребно да се туристички инспектори-координатори у Одсеку за контролу рада инспектора фокусирају на вршење инспекцијског надзора, због великог броја представки на рад туристичких агенција, као и ванредних акцијских контрола издавања рачуна и евиденције корисника услуга смештаја у Централном информационом систему за туризам и угоститељство.

С обзиром на напред наведено, у протеклом периоду нису планиране ни вршене ни контроле овлашћених инспектора јединица локалне самоуправе који врше поверене послове инспекцијског надзора по Закону о угоститељству.

1. **ЗАКОНИТОСТ УПРАВНИХ АКАТА ДОНЕТИХ У ИНСПЕКЦИЈСКОМ НАДЗОРУ**

У 2022. години туристички инспектори су донели укупно 269 решења, и то 245 решења о привременој забрани обављања делатности, 2 решења о извршењу и 51 решење о налагању отклањања неправилности. На решења туристичких инспектора поднете су три жалбе.

Другостепени орган је решавајући по поднетим жалбама одбио све три жалбе.

Није било покренутих управних спорова.

Напомиње се да се жалбе на решења која доносе овлашћени инспектори јединица локалне самоуправе, које су као поверени посао преузеле надзор над применом Закона о угоститељству, подносе градском односно општинском већу, дакле не решавају се у министарству.

1. **РЕШАВАЊЕ ПРИТУЖБИ НА РАД ИНСПЕКЦИЈЕ**

У периоду од 01.01.2022. - 31.12.2022. године, пристигла је једна притужба на рад инспектора Одељења туристичке инспекције Београд. По примљеној представци је извршена ванредна унутрашња контрола и унутрашњом контролом по предмету представке нису утврђене повреде кодекса понашања и етике од стране поступајућег инспектора.

1. **ОБУКЕ И ДРУГИ ОБЛИЦИ СТРУЧНОГ УСАВРШАВАЊА ИНСПЕКТОРА**

Семинар намењен инспекторима Сектора туристичке инспекције је одржан од 30. новембра до 2. децембра 2022. године у Кладову. Циљ семинара је било уједначавање праксе односно поступања инспектора у инспекцијском надзору о разрешавање дилема проистеклих из ситуација на терену.

На семинару су обрађене теме из најважнијих области надзора из надлежности туристичке инспекције, а посебно начин превазилажења тешкоћа у утврђивању чињеница и прибављања доказа у поступку надзора када су у питању нерегистровани субјекти као и специфичне ситуације у поступцима по представкама грађана на рад туристичких агенција.

Начелници и шефови одсека су у склопу својих редовних активности и састанака са инспекторима обрађивали поједине тематске целине за које су проценили да постоји потреба за додатном обуком.

Инспектори који су примљени у службу 2021. године прошли су посебну теоријску и практичну обуку на терену, положили стручни испит за рад у државним органима и испит за инспекторе и оспособљени су за самосталан рад, уз подршку и надзор претпостављених.

Такође, начелници одељења су у оквиру својих редовних активности обучавали овлашћене инспекторе јединица локалне самоуправе.

1. **ИНИЦИЈАТИВЕ ЗА ИЗМЕНЕ И ДОПУНЕ ЗАКОНА**

У току 2022. године представници Сектора туристичке инспекције су учествовали у измени подзаконских аката који се односе на област туризма.

1. **МЕРЕ ПРЕДУЗЕТЕ У ЦИЉУ ПОТПУНОСТИ И АЖУРНОСТИ ПОДАТАКА У ИНФОРМАЦИОНОМ СИСТЕМУ**

Туристичка инспекција има специјализовани софтвер којим се прати инспекцијски надзор и на основу ког се извештава о њеном раду. Софтвер је почео са радом 01.10.2015. године, а у пуној примени је од 01.01.2016. године. Према посебном Упутству, писаном налогу и процедурама Сектора туристичке инспекције, инспектори су у обавези да податке о раду уносе у софтвер у року од 3 радна дана од насталих промена у предметима, а за претходни месец најкасније до првог радног дана у наредном месецу.

Софтвер покрива све кораке у процесу надзора туристичких инспектора који су били на снази у моменту пријема софтвера, а стално се врше и усклађивања са променом прописа.

 У 2022. години у више наврата су организовале обуке за коришћење информационог система е-инспектор коју је организовала Канцеларија за информационе технологије и е-управу, а реализована је on line обука и кроз посете тренера из Канцеларије.

Сектор велики број контрола евидентира у овом систему, без обзира на тешкоће изазване проблемима са системом и отежаним сналажењем инспектора.

1. **СТАЊЕ У ОБЛАСТИ ИЗВРШАВАЊА ПОВЕРЕНИХ ПОСЛОВА**

Законом о угоститељствудео изворне надлежности министарства задуженог за послове туризма, односно Сектора туристичке инспекције, поверен je јединицама локалне самоуправе. У складу са чланом 80. Закона о угоститељству, јединице локалне самоуправе могу да преузму поверене послове инспекцијскoг надзорa, само у делу надзора.

Овлашћени инспектори јединица локалне самоуправе имају овлашћења да врше:

* Контролу пружања услуга смештаја у угоститељским објектима за смештај у домаћој радиности (кућа, апартман, соба), сеоским туристичким домаћинствима и хостелима;
* Контролу наплате и уплате боравишне таксе у свим угоститељским објектима за смештај;
* Контролу истицања и придржавања прописаног радног времена у угоститељским објектима;
* Контролу испуњености посебних услова за објекте у стамбеним зградама, посебних услова у погледу заштите од буке, мириса и других штетних емисија, уколико их је јединица локалне самоуправе прописала.

Према званичним подацима који су достављени Сектору туристичке инспекције (од којих неки нису комплетни), поверене послове инспекцијског надзора до сада су преузели: градови Београд, Нови Сад, Краљево, Крагујевац, Лозница, Крушевац, Суботица, Ваљево, Јагодина, Врање, Чачак, Сремска Митровица и Ниш и општине: Чајетина-Златибор, Велико Градиште, Врњачка Бања, Куршумлија, Сокобања, Књажевац, Бечеј, Ковин, Сремски Карловци, Ириг, Димитровград, Бела Црква, Бачки Петровац, Мали Зворник, Рашка, Мало Црниће, Бајина Башта, Голубац, Дољевац, Кладово и Инђија.

Овлашћени инспектори јединица локалне самоуправе у већини случајева поред инспекцијског надзора у области угоститељства имају у опису послова и радних задатака и друге послове – послове комуналне, саобраћајне, инспекције заштите животне средине и др., па чак и послове који нису инспекцијски надзор попут правне помоћи, интерна ревизија и сл.

И у области поверених послова је неповољна старосна структура, као и честе промене инспектора и одласци у друге службе и радна места.

Према извештајима јединица локалних самоуправа које су преузеле поверене послове и извештајима начелника одељења туристичке инспекције Сектора туристичке инспекције на чијој су територији надлежности те јединице локалне самоуправе, у области извршавања поверених послова је следеће стање:

***Одељење Београд:***

*Град Београд*

Инспектори Градске туристичке инспекције града Београда су у 2022. години:

* извршили укупно 867 инспекцијских надзора (165 редовних надзора, 406 ванредних надзора и 296 контролних надзора) и то: 39 хостела, 83 апартмана, 21 сеоских туристичких домаћинстава, 87 контрола наплате и уплате боравишне таксе, 620 контрола прописаног радног времена и 17 контрола посебних услова за угоститељске објекте;
* предузели 296 управних мера: 17 решења о забрани рада, 19 решења о отклањању недостатака и 260 записнички наложених мера;
* предузели 180 казнених мера: поднели 20 захтева за покретање прекршајног поступка и издали 160 прекршајних налога и
* извршили 20 службених саветодавних посета.

*Град Крагујевац*

Овлашћени инспектори града Крагујевца су у 2022. години:

* извршили укупно 186 инспекцијских надзора (166 редовних, 15 ванредних и 5 контролних надзора) , и то: 1 хостел, 3 куће, 9 апартмана, 3 собе, 29 контрола боравишне таксе и 143 контроле радног времена;
* предузели 12 управних мера: донели 8 решења о забрани рада, 2 решења о отклањању неправилности и 2 записнички наложене мере;
* предузели 15 казнених мера: 12 захтева за покретање прекршајног поступка и 3 прекршајних налога;
* извршили 192 службене саветодавне посете.

*Град Лозница*

Овлашћени инспектори града Лозница су у 2022. години:

* извршили укупно 41 инспекцијски надзора (1 редовни, 33 ванредна и 7 контролних надзора), и то: 15 контрола боравишне таксе и 26 контрола радног времена;
* донели 7 записнички наложених мера;
* издали 8 прекршајних налога;
* извршили 158 службених саветодавних посета.

*Град Ваљево*

Овлашћени инспектори града Ваљева су у 2022. години:

* извршили укупно 4.107 инспекцијских надзора (3.577 редовних и 430 ванредних надзора), и то: 290 надзора у угоститељским објектима врсте хостел, 240 у објектима врсте апартман, 119 у објектима врсте соба, 60 у сеоским туристичким домаћинствима, 748 контрола боравишне таксе, 2.400 контрола радног времена у угоститељским објектима за исхрану и пиће, као и 250 контрола посебних услова за угоститељске објекте које је прописала ЈЛС;
* записнички наложили отклањање 61 неправилности и донели 6 решења о отклањању неправилности;
* утрдили неуплаћену боравишну таксу у износу од 2.799.227,10 динара;
* извршили 342 службених саветодавних посета.

*Град Јагодина*

Овлашћени инспектор града Јагодине је у 2022. години:

* Извршили укупно 70 инспекцијских надзора (58 редовних и 12 ванредних надзора), и то: 1 хостел, 1 кућа, 25 апартмана, 1 соба. 1 сеоско туристичко домаћинство, 23 контроле наплате и уплате боравишне таксе, 17 контрола радног времена и 1 контрола посебних услова за угоститељске објекте које је прописала ЈЛС;
* Није утврдио неправилности и предузимао управне и казнене мере, нити вршио службене саветодавне посете.

*Општина Велико Градиште*

Овлашћени инспектор општине Велико Градиште је у 2022. години:

* извршио укупно 26 инспекцијских надзора (24 редовна и 2 контролна надзора), и то: 2 контроле хостела, 8 контрола апартмана, 2 контроле соба, 6 контрола наплате и уплате боравишне таксе и 8 контрола радног времена;
* предузео 11 управних мера: записнички наложио 9 мера и донео 2 решења о отклањању недостатака;
* предузео 8 казнених мера: поднео 5 захтева за покретање прекршајног поступка и издао 3 прекршајна налога;
* утврдио неуплаћену боравишну таксу у износу од 71.600,68 динара.

*Општина Голубац*

Овлашћени инспектор општине Голубац је у 2022. години:

* извршио 8 надзора (2 редовна, 3 ванредна и 3 контролна инспекцијска надзора), и то: 2 контроле у објектима врсте апартман, 2 контроле уплате и наплате боравишне таксе и 4 контроле посебних услова за угоститељске објекте које је прописала ЈЛС;
* Није утврдио неправилности и предузимао управне и казнене мере, нити вршио службене саветодавне посете.

*Општина Мали Зворник*

Овлашћени инспектор општине Мали Зворник је у 2022. години:

* извршио 28 надзора (27 редовних и 1 ванредан инспекцијски надзор), и то: 5 контрола у објектима врсте хостел, 4 у објектима врсте кућа, 2 контроле у објектима врсте апартман, 6 контрола у сеоским туристичким домаћинствима, 4 контроле уплате и наплате боравишне таксе и 7 контрола радног времена;
* утврдио неуплаћену боравишну таксу у износу од 25.634,85 динара;
* извршио 7 службених саветодавних посета.

*Општина Мало Црниће*

Овлашћени инспектор општине Мало Црниће је у 2022. години:

* извршио 9 надзора (5 редовних, 3 ванредна и 1 контролни инспекцијски надзор), и то: 1 контрола у сеоским туристичким домаћинствима, 2 контроле уплате и наплате боравишне таксе и 6 контрола радног времена;
* предузео 1 управну меру – 1 записничко налагање отклањања неправилности;
* није вршио службене саветодавне посете.

***Одељење Нови Сад***

На територији Одељења туристичке инспекције Нови Сад 12 јединица локалне самоуправе је преузело поверене послове из области утврђених Законом о угоститељству.

*Општина Сремски Карловци*

Овлашћени инспектор је отишао у пензију 2021. године, није овлашћен други инспектор за обављање поверених послова по Закону о угоститељству.

*Општина Ковин*

Овлашћени инспектор општине Ковин је у 2022 години:

* извршио укупно 3 редовна инспекцијских надзора и то: 2 контрола куће и 11 контролу наплате и уплате боравишне таксе:
* предузео управне мере: 3 записничка налагања мера за отклањања неправилности;
* није вршио службене саветодавне посете.

.

*Општина Бела Црква*

Локални туристички инспектор општине Бела Црква је у 2022. години:

* извршио укупно 12 инспекцијских надзора (4 редовна, 6 ванредних и 2 контролна надзора) и то: 5 конторла у угоститељским објектима типа кућа, 4 контроле апартмана и 2 контроле соба, као и 1 контролу радног времена:
* предузео 5 управних мера: 2 записничка налагања и 3 решења о отклањању неправилности;
* поднео 3 захтева за покретање прекршајног поступка:
* извршио 3 службене саветодавне посете.

*Град Суботица*

Овлашћени инспектор града Суботице је у 2022. години:

* извршио укупно 60 инспекцијских надзора (46 редовних, 13 ванредних и 1 контролни надзор), и то: 1 контрола хостела, 30 контрола апартмана, 15 контрола соба, 12 контрола наплате и уплате боравишне таксе и 2 контроле радног времена;
* предузео управне мере: 1 решење о забрани обављања делатности и 28 записнички наложених мера за отклањања неправилности;
* поднео 5 захтева за покретање прекршајног поступка и издао 13 прекршајних налога;
* утврдио неуплаћену боравишну таксу у износу од 1.539.915.00 динара:
* извршио 7 службених саветодавних посета.

*Општина Бачки Петровац*

Овлашћени инспектор општине Бачки Петровац је у 2022. години:

* извршио укупно 23 инспекцијска надзора (18 редовних и 5 ванредних надзора), и то: 1 у објекту домаће радиности врсте кућа, 3 контроле апартмана и 4 контроле соба, 10 контрола уплате и наплате боравишне таксе и 5 контрола радног времена;
* записнички наложио 6 отклањања неправилности;
* извршио 5 службених саветодавних посета.

*Град Нови Сад*

Овлашћени инспектори Града Новог Сада су у 2022. години:

* извршили 197 надзора (24 редовна, 149 ванредни и 24 контролна надзора), и то: 17 контрола хостела, 8 контроле кућа, 72 контрола апартмана, 9 контроле соба, 3 контроле сеоских туристичких домаћинстава, 65 контрола уплате и наплате боравишне таксе, 25 контрола радног времена;
* предузели 43 управне мере (28 решења о забрани обављања делатности, 14 записнички наложених мера о отклањању неправилности, 1 решење о отклањању неправилности)
* поднели 28 захтева за покретање прекршајног поступка и издали 6 прекршајних налога;
* утврдили неуплаћену боравишну таксу у износу од 60.000,00 динара
* извршили 64 службене саветодавне посете.

*Општина Бечеј*

Овлашћени инспектор општине Бечеј је у 2022. години:

* извршио 8 редовних инспекцијских надзора и то: 2 контроле соба и 6 контрола прописаног радног времена;
* записнички наложио 2 мере за отклањање неправилности;
* издао 2 прекршајна налога;
* утврдио неуплаћену боравишну таксу у износу од 20.000,00 динара;
* извршио 9 службених саветодавних посета.

*Општина Ириг*

Овлашћени инспектори општине Ириг су у 2022. години:

* извршили укупно 32 инспекцијска надзора (26 редовних, 1 ванредни и 5 контролних надзора), и то: 2 контроле кућа, 18 контрола апартмана, 11 контрола соба и 1 контролу наплате и уплате боравишне таксе;
* донели 1 решење о забрани обављања делатности и 4 записничка налагања мера о отклањању неправилности;
* поднели 1 захтев за покретање прекршајног поступка;
* извршили 4 службене саветодавне посете.

*Град Сремска Митровица*

Овлашћени инспектор је у 2022. години користила трудничко и породиљско одсуство.

*Општина Инђија*

Овлашћен инспектор општине Инђија је у 2022. години:

* извршио 3 ванредна инспекцијска надзора апартмана
* извршио 10 службених саветодавних посета.

*Град Зрењанин*

Инспектор за поступање по Закону о угоститељству овлашћен је крајем 2022. године.

*Општина Оџаци*

Ова јединица локалне самоуправе је преузела поверене послове инспекцијског надзора по Закону о угоститељству крајем 2022. године

***Одељење Краљево:***

*Град Крушевац*

Овлашћени инспектори града Крушевца су у 2022. години:

* извршили укупно 199 инспекцијских надзора (193 ванредна о 6 контролних инспекцијских надзора), и то: 1 контрола хостела, 46 контроле апартмана, 31 контроле соба, 18 контрола сеоских туристичких домаћинстава, 93 контроле наплате и уплате боравишне таксе. 2 контроле прописаног радног времена и 6 контрола посебних услова прописаних од стране јединице локалне самоуправе;
* Извршили 31 службену саветодавну посету.

*Град Краљево*

Овлашћени инспектори града Крaљева су у 2022. години:

* извршили укупно 89 инспекцијских надзора (82 редовна и 7 ванредних надзора), и то: 12 контрола кућа, 17 контрола апартмана, 44 контроле соба, 8 контрола сеоских туристичких домаћинстава, 21 контролу наплате и уплате боравишне таксе;
* Записнички наложили 5 мера за отклањање неправилности;
* извршили 9 службених саветодавних посета.

*Град Чачак*

Овлашћени инспектори града Чачка су у 2022. години:

* извршили укупно 93 инспекцијска надзора (78 редовних, 11 ванредних и 4 контрола надзора), и то: 2 контроле хостела, 1 контролу куће, 8 контрола апартмана, 23 контроле соба, 3 контроле сеоских туристичких домаћинстава, 36 контрола наплате и уплате боравишне таксе и 2 контроле радног времена;
* записнички наложили 4 мере за отклањање неправилности;
* поднели 4 захтева за покретање прекршајног поступка:
* извршили 35 службених саветодавних посета.

*Општина Врњачка Бања*

У 2022. години овлашћени инспектор општине Врњачка Бања је:

* извршио 203 инспекцијска надзора (43 редовна, 156 ванредних и 4 контролна надзора) и то: 2 контроле кућа, 122 контроле апартмана, 42 контроле соба, 1 контрика сеоског туристичког домаћинства и 36 контрола прописаног радног времена;
* записнички наложио 4 мере за отклањање неправилности;
* поднео 4 захтева за покретање прекршајног поступка;
* извршио 21 слзжбену саветодавну посету.

*Општина Чајетина*

Овлашћени инспектор општине Чајетина је у 2022. години:

* извршио укупно 119 инспекцијских надзора (60 ванредних и 59 контролних надзора), и то: 118 контрола апартмана и 1 контролу радног времена;
* донео 47 решења о забрани обављања делатности;
* поднео 51 захтев за покретање прекршајног поступка.

*Општина Рашка*

Овлашћени инспектори општине Рашка су у 2022. години:

* извршили 109 инспекцијских надзора (59 редовних и 50 ванредних надзора) и то: 2 контроле кућа, 5 контрола соба, 66 контрола сеоских туристичких домаћинстава, 1с контрола наплате и уплате боравишне таксе и 25 контрола радног времена;
* предузели управне мере: записнички наложили 37 мера за отклањање неправилности и донели 1 решење о отклањању неправилности;
* издали 4 прекршајна налога;
* извршили 5 службених саветодавних посета.

*Општина Сјеница*

Овлашћени инспектор општине Сјеница је у 2022. години:

* извршио 61 инспекцијски надзор (46 редовних и 15 ванредних надзора), и то: 5 контрола кућа, 5 контрола апартмана, 13 контрола соба, 14 контрола сеоских туристичких домаћинстава,182контрола уплате и наплате боравишне таксе и 2 контроле прописаног радног времена;
* извршио 9 службених саветодавних посета.

*Општина Бајина Башта*

Место овлашћеног инспектора за поступање по Закону о угоститељству је упражњено.

*Град Ужице*

Овлашћени инспектор Града Ужица је у 2022. години:

* извршио 51 инспекцијски надзор (28 редовних. 14 ванредних и 9 контролних надзора), и то: 2 контроле хостела, 19 контрола апартмана, 2 контроле соба и 28 контрола прописаног радног времена;
* записнички наложио 6 мера за отклањање неправилности:
* извршио 11 службених саветодавних посета.

*Општина Брус*

Овлашћени инспектор општине Брус је у 2022. години:

* извршио 27 ванредних инспекцијских надзора прописаног радног времена.

*Општина Пријепоље:*

Ова јединица локалне самоуправе је преузела поверене послове инспекцијског надзора по Закону о угоститељству крајем 2022. године

***Одељење Ниш***

*Општина Сокобања*

Овлашћени инспектор општине Сокобања је у 2022. години:

* извршио укупно 85 надзора (67 ванредних и 18 контролних надзора), и то: 29 контрола апартмана, 48 контрола соба, 4 контроле наплате и уплате боравишне таксе и 4 контроле радног времена;
* донео 21 управну меру: донео 14 решења о забрани рада, записнички наложио 4 мере за отклањање неправилности и донео 3 решења о отклањању неправилности;
* предузео 21 казнену меру: поднео 21 захтев за покретање прекршајног поступка;
* извршио 3 службене саветодавне посете.

*Град Врање*

Овлашћени инспектор у Врању је у 2023. години:

* извршио 29 инспекцијских надзора (19 редовних и 10 ванредна надзора), и то: 14 контроле апартмана, 5 контрола наплате и уплате боравишне таксе и 10 контрола прописаног радног времена;
* издао 5 прекршајних налога;
* извршио 96 службених саветодавних посета.

*Општина Куршумлија*

Овлашћени инспектор општине Куршумлија је у 2022. години:

* извршио 93 инспекцијска надзора (53 редовна и 40 ванредних надзора), и то: 3 контроле хостела, 3 контроле апартмана, 18 контрола соба, 29 контрола наплате и уплате боравишне таксе и 40 контрола прописаног радног времена;
* поднео 1 захтев за покретање прекршајног поступка и издао 1 прекршајни налог.

*Општина Књажевац*

Овлашћени инспектор општине Књажевац је у 2022. години:

* извршио укупно 27 надзора (9 редовних, 11 ванредних и 7 контролних надзора), и то: 4 контроле кућа, 5 контрола апартмана, 1 контролу собе, 11 контрола сеоских туристичких домаћинстава, 4 контроле наплате и уплате боравишне таксе и 2 контроле прописаног радног времена;
* записнички наложио 7 мера за отклањање неправилности и донео 1 решење о отклањању неправилности и 1 решење о привременој забрани обављања делатности;
* извршио 4 службене саветодавне посете.

*Општина Димитровград*

Овлашћени инспектор општине Димитровград је у 2022. години:

* извршио 12 редовних инспекцијских надзора: 4 контроле соба, 2 контроле сеоских туристичких домаћинстава и16 контрола наплате и уплате боравишне таксе;
* записнички наложио 6 мера за отклањање неправилности
* извршио 6 службених саветодавних посета.

*Општина Дољевац*

Овлашћени инспектор општине Дољевац је у 2022. години:

* извршио укупно 20 редовних надзора, и то: 1 контролу наплате и уплате боравишне таксе и 19 контрола радног времена;
* записнички наложио 3 мере за отклањање неправилности

*Град Лесковац*

Овлашћени инспектори града Лесковца су у 2022. години:

* извршили укупно 87 инспекцијских надзора (73 ванредна и 14 контролних надзора). и то: 4 контроле хостела, 37 контрола апартмана, 22 контроле наплате и уплате боравипне таксе и 24 контроле прописаног радног времена:
* записнички наложили 7 мера за отклањање неправилности и донели 8 решења о отклањању неправилности;
* поднели 7 захтева за покретање прекршајног поступка и издали 24 прекршајна налога;
* утврдили неуплаћену боравишну таксу у износу од 633.510,00 динара:
* извршили 17 службених саветодавних посета.

*Општина Неготин*

Овлашћени инспектор општине Неготин је у 2022. години:

* извршио 6 инспекцијских надзора (5 редовних и 1 ванредан надзор): 1 контролу собе, 3 контроле сеоских туристичких домаћинстава и 2 контроле наплате и уплате боравишне таксе;
* извршио 14 службених саветодавних посета.

*Град Ниш*

Овлашћени инспектори Града Ниша су у 2022. години:

* извршили укупно 95 инспекцијских надзора (79 редовних и 16 ванредних надзора), и то: 19 контрола апартмана, 97 контрола соба, 3 контроле сеоских туристичких домаћинстава и 16 контрола наплате и уплате боравишне таксе;
* донели 1 решење о привременој забрани обављања делатности;
* записнички наложили отклањање 11 неправилности и донели 1 решење о отклањању неправилности;
* поднели 1 захтев за покретање прекршајног поступка;
* извршили 79 службених саветодавних посета.

*Општина Бољевац*

Овлашћени инспектор општине Бољевац поред овлашћења по Закону о угоститељству има и друга овлашћења и не обавља ове поверене послове.

*Општина Кладово*

Овлашћени инспектор општине Кладово је у 2022. години:

* извршио укупно 14 инспекцијских надзора (2 редовна и 12 ванредних надзора), и то: 3 контроле апартмана и 11 контрола прописаног радног времена;
* записнички наложио отклањање 4 неправилности;
* поднео 2 захтева за покретање прекршајног поступка и издао 4 прекршајна налога;
* утврдио неуплаћену боравишну таксу у износу од 360.500,42 динара.

**17) ИСХОДИ ПОСТУПАЊА ПРАВОСУДНИХ ОРГАНА**

Када је реч о исходу поступака покренутих по захтевима за покретање прекршајног поступка које су туристички инспектори поднели у поступцима инспекцијских надзора извршеним у периоду од 01. јануара до 31. децембра 2022. године, поступак је окончан по 218 захтева. У 207 случајева је донета осуђујућа пресуда, а у 11 случајева ослобађајућа пресуда.

**СТЕПЕН ОСТВАРЕЊА ПЛАНИРАНИХ ЦИЉЕВА**

**ИНСПЕКЦИЈСКОГ НАДЗОРА**

Сектор туристичке инспекције је у 2022. години спроводио Програмску активност „Туристичка инспекција“ у оквиру Програма Министарства туризма и омладине „Унапређење развоја туризма“, са два основна циља: да туристичка инспекција у области надзора обезбеди законито пословање и поступање надзираних субјеката у области туризма и бољу примену прописа из области туризма.

У периоду од 01.01. до 31.12.2022. године, инспектори Сектора туристичке инспекције извршили су укупно 9.158 контролa од којих је 8.941 контрола завршена (предузете су прописане мере) и 217 контрола је било у току.

На основу извршених контрола туристички инспектори су предузели: 1.138 управних мера и 758 прописаних казнених мера: 744 захтева за покретање прекршајног поступка, 12 прекршајних налога и 2 кривичне пријаве.

У области сузбијања сиве економије туристички инспектори утврдили рад нерегистрованих субјеката у 216 контрола, а нездавање рачуна у 167 контрола.

План инспекцијског надзора за 2022. годину који је сачињен у новембру 2021. године и усвојен од стране Координационе комисије за инспекцијски надзор у децембру 2021. године није у потпуности реализован, у смислу структуре надзора односно односа редовних и ванредних надзора.

Број надзора је задовољавајући, иако мањи него 2021. године, која свакако није репрезентативна, јер је због услова пандемије фокус био на контроли примене епдемиолошких мера, а не на редовном надзору и примарној надлежности туристичке инспекције.

Удео ванредних надзора у укупном броју надзора је смањен у односу на 2021. годину, када су ванредни надзори чинили чак 73.3 % од укупног броја извршених надзора, али је и даље релативно висок – 47 %. На ову чињеницу утицао је велики број непланираних акцијских контрола, очекивано велики број представки на рад туристичких агенција, као и застој у реализацији редовних надзора због организационих тешкоћа изазваних променом министарства.

Када је реч о службеним саветодавним посетама, план је у потпуности испуњен, односно извршено је 1.040 службених саветодавних посета, док је циљана вредност предвиђена у програмској активности 1.000 посета.

У структури представки поднетих од стране грађана, број представки на рад туристичких агенција је и даље висок, а због сложене ситуације са туристичким агенцијама, које како због неизвесности изазване пандемијом, тако и због других проблема у пословању, нису биле у могућности да реализују сва уговорена путовања нити да путницима врате уплаћена средства, као ни да реализују заменска путовања по Уредби о понуди заменског путовања за туристичко путовање које је отказано или није реализовано услед болести COVID-19 изазване вирусом SARS-CoV-2 ("Службени гласник РС", бр. 63/20 и 109/21).

Од 551 поднете представке на рад туристичких агенција, у поступку инспекцијског надзора инспектори су утврдили да је 340 представки оправдано, постигнута су 124 договора и путницима су враћена средства у укупном износу од 5.432.121,00 динар.

На основу предлога туристичких инспектора поднетих у току 2021. године, одузето је 18 лиценци за организовање туристичких путовања.

У сагледавању остварених резултата, треба имати на уму да, поред појачања у виду новопримљених инспектора, број туристичких инспектора и даље није задовољавајући, јер је старосна структура таква да се сваке године пензионише од три до пет инспектора. Такође, стање и број службених возила битно утичу на реализацију плана инспекцијског надзора.

Оно што свакако утиче на покривеност територије јесте и стање у области поверених послова, где је мали број јединица локалне самоуправе преузео обављање послова инспекцијског надзора по Закону о угоститељству и где су овлашћени инспектори распоређени и за обављање других послова (најчешће комуналне инспекције).

На основу изнетог, постигнути резултати су реални и одрживи у односу на број субјеката који обављају делатност у областима надзора туристичке инспекције, као и људске и материјалне ресурсе Сектора.

|  |
| --- |
| **Сектор туристичке инспекције** |
| **Резултати извршених контрола за период од 1. јануара до 31. децембра 2022. године** |
| **1** | **Укупан број контрола** (1.1.+1.2.+1.3.+1.4.+1.5.+1.6.+1.7+1.8.+1.9.+1.10.+1.11.) | **9158** |
| 1.1. | **Делатност туристичких агенција** | **959** |
|   | контроле организатора туристичких путовања | **672** |
|   | контроле посредника туристичких путовања | **258** |
|   | туристичка путовања за сопствене потребе | **29** |
| 1.2. | **Угоститељска делатност (1.2.1.+1.2.2.)** | **6959** |
| 1.2.1. | **Угоститељски објекти за смештај** | **1124** |
|   | хотел | **278** |
|   | мотел | **3** |
|   | туристичко насеље | **1** |
|   | пансион | **1** |
|   | кампиралиште | **2** |
|   | одмаралиште | **21** |
|   | коначишта, преноћишта, хостели | **392** |
|   | куће, апартмани, собе | **400** |
|   | сеоска туристичка домаћинства | **26** |
| 1.2.2 | **Угоститељски објекти за исхрану и пиће** | **5835** |
|   | ресторан, кафане барови, пицерије, киосци | **5795** |
|   | кетеринг објекти | **40** |
| 1.3. | **Наутичка делатност** | **1** |
| 1.4. | **Ловнотуристичка делатност** |  |
| 1.5. | Услуге туристичких професија  | **43** |
| 1.6. | Услуге изнајмљивања возила | **23** |
| 1.7. | Услуге скијалишта | **60** |
| 1.8. | Остало  | **67** |
| 1.9. | **Контроле извршења решења** | **204** |
| 1.10. | **Контроле извршења налагања записником** | **625** |
| 1.11. | **Контроле у току** | **217** |
|   | **Утврђени нерегистровани субјекти** | **216** |
|   | **Утврђено неиздавање рачуна** | **167** |
| **2** | **Управне мере** (2.1.+2.2.+2.3.+2.4.+2.5.) | **1138** |
| 2.1. | **решења о привременој забрани рада** | **245** |
| 2.3. | **окончање поступка** | **195** |
| 2.4. | **печаћење објеката** | **4** |
| 2.5. | **решења о отклањању недостатака** | **51** |
| 2.6. | **налагање записником** | **643** |
|   | **Износ неуплаћене боравишне таксе** |  |
| **3** | **Пријаве грађана** (3.1.+3.2.) | **1131** |
| 3.1. | број пријава за угоститељство (изнајм.возила, скијалишта) | **580** |
| 3.2. | број пријава за туристичке агенције(3.2.1.+ 3.2.2.) | **551** |
|   | број основаних пријава за туристичке агенције | **340** |
|   | број неоснованих пријава за туристичке агенције | **211** |
|   | број договора | **124** |
|   | укупан износ који су агенције вратиле путницима | **5432121** |
| **4** | **Казнене мере** (4.1.+4.2.+4.3.+4.4.+4.5) | **758** |
| 4.1. | број захтева за покретање прекр. поступка | **744** |
| 4.2. | број пријава за привредне преступе |  |
| 4.3. | број пријава за кривична дела | **2** |
| 4.4. | број пријава суду части |  |
| 4.5. | број прекршајних налога | **12** |
|   | укупан износ казни по издатим прекршајним налозима |  |
| **5** | **Службене саветодавне посете (5.1.+5.2.)** | **1040** |
| 5.1. | по захтеву | **25** |
| 5.2. | по плану | **1015** |
|   | број достављених препорука | **242** |
|   | број инспекц. надзора јер није поступљено по препоруци |  |
| **6** | **Потврђујућа решења** | **1** |
| **7** | **Споразум о признању прекршаја** | **1** |